৫০০ শয্যার হাসপাতাল হিসেবে অনুমোদিত বিভিন্ন শ্রেনীর ১ হাজার ৫০৯ টি পদের মধ্যে ৪৬২ টি শূন্য পদ নিয়েই চালাতে হচ্ছে সেবা কার্যক্রম। সিলেট এমএজি ওসমানী মেডিকেল কলেজ হাসপাতালের উপ পরিচালক ডাঃ দেবপদ রায়ের বক্তব্য অনুযায়ী সীমিত ক্ষমতার সর্বোচ্চ প্রয়োগেই এটা সম্ভব হচ্ছে। কখনো সেবিকা ও ওয়ার্ডবয়দের দিয়ে অতিরিক্ত কাজ করাতে হচ্ছে, আবার কিছু সংখ্যক দৈনিক হাজিরা চুক্তিতে লোক দিয়ে হলেও সেবা কার্যক্রম চলমান রাখা হয়েছে।